Diari Oficial de la Generalitat Valenciana


Sumari del DOGV 9338, del 13-05-2022 (2022/3621)

Informació publica de resolució ambiental i territorial estratègica per procediment simplificat de proposta de modificació puntual del Pla general en l'àrea del nucli urbà, relatiu a la revisió d'usos comercials i d'alineacions.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9338

Data del DOGV
:   13-05-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/3621


Organisme emissor
:   Ajuntament de Bétera

Tipus de document
:   Anunci

Informació publica de resolució ambiental i territorial estratègica per procediment simplificat de proposta de modificació puntual del Pla general en l'àrea del nucli urbà, relatiu a la revisió d'usos comercials i d'alineacions. [2022/3621]  
La Junta de Govern Local, en sessió ordinària celebrada en data 26 d'abril de 2022, va adoptar el següent acord, que en la part resolutiva disposa:  
  
Primer. Quedar assabentat de l'expedient per a la tramitació de la modificació puntual del Pla general en l'àrea del nucli urbà, relatiu a la revisió d'usos comercials i d'alineacions en edificacions existents prèvies al pla en determinades zones urbanístiques promogut des de l'Ajuntament de Bétera, així com tots els antecedents, documents i informes que consten en l'expedient administratiu, i, en conseqüència:  
  
1. Acceptar expressament l'informe conjunt emés per l'arquitecta municipal i l'oficial major d'aquest ajuntament, que expressament s'incorpora a la present resolució i li serveix de motivació en els termes establits en l'article 88 de la Llei 39/2015, de règim jurídic de les administracions públiques i del procediment administratiu comú.  
  
2. Concloure que la proposta de modificació puntual del Pla general en l'àrea del nucli urbà, relatiu a la revisió d'usos comercials i d'alineacions en edificacions existents prèvies al pla en determinades zones urbanístiques, no té efectes significatius sobre el medi ambient, conforme amb els criteris establits en l'annex VIII del TRLOTUP. No obstant això, el document de planejament haurà de contindre les indicacions expressades en l'apartat E del present informe.  
3. Resoldre favorablement l'avaluació ambiental i territorial estratègica pel procediment simplificat de la proposta de modificació puntual del Pla general en l'àrea del nucli urbà, relatiu a la revisió d'usos comercials i d'alineacions en edificacions existents prèvies al pla en determinades zones urbanístiques, sense que s'establisquen condicionants ambientals.  
4. Donar compte del contingut de la resolució d'informe ambiental i territorial estratègic pel procediment simplificat a totes les persones interessades que apareguen en la tramitació ambiental d'aquesta actuació.  
5. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 53.7 del TRLOTUP.  
6. La present resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, siguen procedents en via contenciosa administrativa contra l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
  
Segon. Seguir en l'expedient el procediment i tràmits legalment establits per l'ordenament jurídic vigent i aplicable.  
  
L'informe complet pot consultar-se en la pàgina web de l'Ajuntament: https://www.betera.es/va/pagina/informacio-publica  
  
Bétera, 27 d'abril de 2022.- L'alcaldessa: Elia Verdevio Escriba.